Yhdessä eteenpäin Etelä-Karjalassa -kierros alkaa Lappeenrannasta 31.8. klo 15.30 Tervetuloa mukaan!

Etelä-Karjalan hyvinvointialueen keväällä julkistettu palvelustrategia kuvaa tahtotilaa ja valintoja alueen asukkaiden tulevaisuuden palveluiden kehittämiseksi. Hyvinvointialueen palvelustrategia ohjaa sosiaali- ja terveydenhuollon palvelujen järjestämistä strategiakaudella 2023–2025 ottaen huomioon alueelliset tarpeet ja olosuhteet sekä sosiaali- ja terveydenhuollon valtakunnalliset tavoitteet.

Palvelustrategiassa on yhteensä 15 päälinjausta. Linjauksia ovat ohjanneet kolme palvelustrategista lupausta, joita ovat saavutettavien palveluiden turvaaminen, palvelujen parantaminen jatkuvan kehittämisen mallin mukaisesti ja alueen palveluiden jatkuvuudelle tärkeänä laajan päivystyksen sairaalan turvaaminen.

Tervetuloa mukaan keskustelemaan palveluiden tilanteesta nyt ja tulevaisuudessa!

Hyvinvointialuejohtaja Sally Leskinen ja hyvinvointialueen johto kutsuvat eteläkarjalaiset kupposen kahvia äärelle keskustelemaan ja vaihtamaan ajatuksia odotuksista ja ehkä peloistakin, joita tulevaisuuden tai tämän hetken palveluihin liittyy.

–Tavoitteenamme on kertoa palveluihin liittyvistä kysymyksistä mahdollisimman avoimesti alueemme asukkaille. Keskustelemme tulevaisuuden ratkaisuista ja vaihtoehdoista, joita joudutaan punnitsemaan palveluiden saatavuuden takaamiseksi kaikille kuntalaisille ja alueen asukkaille samalla valtion rahoitusraamiin sopeutuen, kertoo hyvinvointialueen johtaja Sally Leskinen.

– Olemme nimenneet kiertueemme sanaparilla Yhdessä eteenpäin, sillä tarkoitus on saada asioita edistettyä yhteistyössä alueen asukkaiden ja kuntien kanssa. Pääsanomamme tulevasta kehittämisestä onkin Meillä kukaan ei jää syrjään, kuvaten sekä palveluiden saavutettavuutta ja kokonaisvaltaisuutta, ja kutsuen kaikki mukaan kehittämistyöhön, jatkaa Leskinen.

Tervetuloa keskustelemaan ja tapaamaan! Yhdessä eteenpäin Etelä-Karjalassa -kierroksista ensimmäinen pidetään 31.8.2023 klo 15.30 alkaen Lappeenrannan kaupungin valtuustosalissa, osana kaupungin avoimien ovien -päivää.

Tilaisuudet kunnissa tapahtuvat seuraavasti:

Lappeenranta, torstai 31.8.2023 klo 15.30–17, Lappeenrannan kaupungintalon valtuustosali, Villimiehenkatu 1, 53100 Lappeenranta

Luumäki, keskiviikko 6.9. klo 17.30–19, Palvelukeskus Mäntykoti, Patteritie 7, 54500 Taavetti

Ruokolahti, maanantai 2.10.2023 klo 17–18.30, Ruokolahden koulu, monitoimitila, Metsolantie 7, 56100 Ruokolahti

Parikkala, tiistai 10.10.2023 klo 17–18.30, Parikkalan kunnantalo Harjulinna, Harjukuja 6, 59100 Parikkala

Taipalsaari, maanantai 6.11.2023 klo 17–18.30, Taipalsaaren Kunnantalo, Keulasali, Kellomäentie 1, 54920 Taipalsaari

Rautjärvi, torstai 9.11.2023 klo 17–18.30, Rautjärven kunnantalo, valtuustosali, Simpeleentie 12, 56800 Rautjärvi

Savitaipale, maanantai 20.11. klo 17–18.30, Savitaipaleen koulukeskuksen ruokalassa, Koulutie 7, 54800 Savitaipale

Lemi, tiistai 28.11.2023 klo 17–18.30, Lemin koulukeskuksen auditorio, Punaportinkatu 7, 54710 Lemi

Imatra, maanantai 4.12. klo 17.30–19.00, Imatran kaupungintalo, valtuustosali, Virastokatu 2, 55120 Imatra

Lisätietoja medialle:

Sally Leskinen, hyvinvointialuejohtaja, p. 040 049 7418, sally.leskinen@ekhva.fi

Heini Maijanen, osallisuus- ja järjestöasiantuntija, p. 040 5647145 heini.maijanen@ekhva.fi